
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1436 

14 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Δήμο Τριφυλλίας, Νομού Μεσση¬ 
νίας. 1 

Καθορισμός θέσεων πρακτικής άσκησης σπουδα¬ 
στών Τ.Ε.Ι. στο Ν.Π.Δ.Δ. «Ο ΗΛΕΙΟΣ» του Δήμου 

Ήλιδας, Νομού Ηλείας. 2 

Έγκριση υπερωριακής απασχόλησης των μονίμων και 
με σχέση εργασίας ιδιωτικού δικαίου αορίστου 
χρόνου υπαλλήλων του Ενιαίου Φορέα Ελέγχου 
Τροφίμων (Ε.Φ.Ε.Τ.) - Ν.Π.Δ.Δ., για το χρονικό δι¬ 
άστημα μέχρι 31/12/2013. 3 

Καθιέρωση υπερωριακής εργασίας μονίμων και με 
σχέση εργασίας Ιδ. Δικαίου αορίστου χρόνου 
υπαλλήλων του Υπ. Αγροτικής Ανάπτυξης & Τρο¬ 
φίμων. 4 

Διαδικασία διεξαγωγής των εκλογών για την ανάδει¬ 
ξη των αντιπροσώπων στο Δ.Σ. του Ξ.Ε.Ε. μέσω 
του διαδικτύου με ηλεκτρονική ψήφο. 5 


Συμπλήρωση της υπ' αριθ.: οικ. 50452/44471/05-11- 
2012 απόφασης περί μεταβίβασης αρμοδιότητας 
υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στο 
Γενικό Διευθυντή Χωροταξικής & Περιβαλλοντικής 
Πολιτικής της Αποκεντρωμένης Διοίκησης Αττι¬ 
κής, στον Προϊστάμενο της Διεύθυνσης Περιβάλ¬ 
λοντος και Χωρικού Σχεδιασμού, στον Προϊστά¬ 
μενο της Διεύθυνσης Υδάτων, στον Προϊστάμενο 
της Διεύθυνσης Τεχνικού Ελέγχου και στους Προ¬ 
ϊσταμένους των Τμημάτων των ανωτέρω Διευθύν¬ 
σεων. 6 

Τροποποίηση της υπ’ αριθ.: 33444/14121/18-08-2010 
απόφαση περί συγκρότησης Επιτροπής Ελέγχου 
Δαπανών και Εκλογικών Παραβάσεων, στην Πε¬ 
ριφέρεια Αττικής όπως έχει συμπληρωθεί, τρο¬ 


ποποιηθεί και ισχύει. 7 

Τροποποίηση συστατικής πράξης του ΝΠΔΔ του Δή¬ 
μου Καλαμάτας «Φορέας Κοινωνικής Προστασίας 
και Αθλητισμού Δήμου Καλαμάτας». 8 


ΑΠΟΦΑΣΕΙ Σ 

Αριθμ. Φ.500/10/Ε5/75240 (1) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Δήμο Τριφυλλίας, Νομού Μεσσηνίας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΕΣΩΤΕΡΙΚΩΝ - 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. β, γ, δ του 
Ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του Ν. 1892/90 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

3. Τις διατάξεις του άρθρου 11 παρ. 4 του Ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του Ν. 
2362/95 (ΦΕΚ Α' 247) «περί δημοσίου λογιστικού ελέγχου 
των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του Ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του Ν. 3232/04 
(ΦΕΚ Α' 48) «Θέματα κοινωνικής ασφάλισης και άλλες 
διατάξεις». 

7. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

8. Τ ις διατάξεις του άρθρου 2 παρ. 1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

9. Το Π.Δ. 85/2012 (ΦΕΚ Α' 141) «Ίδρυση και μετονομα- 
σία Υπουργείων, μεταφορά και κατάργηση υπηρεσιών». 

10. Το Π.Δ. 86/2012 (ΦΕΚ Α' 141) «Διορισμός Υπουργών, 
Αναπληρωτών Υπουργών και Υφυπουργών». 

11. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

12. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυβέρ¬ 
νησης...της Γενικής Γραμματείας Νέας Γενιάς». 

13. Το ΠΔ113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 

14. Την 2025805/2917/0022/22-04-93 Κοινή Υπουργι¬ 
κή Απόφαση (ΦΕΚ Β' 307) «Τροποποίηση της κοινής 
υπουργικής απόφασης Ε5/1258/86 και αύξηση της μηνι¬ 
αίας αποζημίωσης των σπουδαστών των Τεχνολογικών 
Εκπαιδευτικών Ιδρυμάτων (Τ.Ε.Ι.) που πραγματοποιούν 
την άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

15. Τις διατάξεις της Ε5/1303/03-03-1986 (ΦΕΚ Β' 168) 
Κ.Υ.Α. «Ασφάλιση σπουδαστών Τ.Ε.Ι. κατά τη διάρκεια 
της πρακτικής τους άσκησης». 

16. Τη με αριθμό 389/2012 απόφαση του Δ.Σ. του Δήμου 
Τριφυλλίας, Νομού Μεσσηνίας, η οποία διαβιβάσθηκε 
προς το Υπουργείο Παιδείας και Θρησκευμάτων, Πολι¬ 
τισμού και Αθλητισμού με το με αριθμό πρωτ. 3143/14- 
02-2013 έγγραφο του ανωτέρω Δήμου. 

17. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

18. Το γεγονός ότι από την απόφαση αυτή προκαλεί- 
ται δαπάνη σε βάρος του προϋπολογισμού του Δήμου 
Τριφυλλίας, Νομού Μεσσηνίας, ύψους 14.895,20 ΕΥΡΩ 
περίπου για το έτος 2013 και ποσό ύψους 35.748,48 ΕΥΡΩ 
περίπου για καθένα από τα επόμενα οικονομικά έτη. 

19. Τη με αριθμό πρωτ. 3303/15-02-2013 βεβαίωση της 
Οικονομικής Υπηρεσίας για τη δέσμευση της οικονομι¬ 
κής πίστωσης, αποφασίζουμε: 

Καθορίζουμε δεκαέξι (16) θέσεις πρακτικής άσκησης 
σπουδαστών Τ.Ε.Ι., ανά εξάμηνο, με δυνατότητα συμ¬ 
μετοχής όλων των ειδικοτήτων, στο Δήμο Τριφυλλίας, 
Νομού Μεσσηνίας. 

• Η πρακτική άσκηση των σπουδαστών Τ.Ε.Ι. για τον 
ανωτέρω Δήμο πραγματοποιείται για ένα εξάμηνο αρ¬ 
χίζοντας από 01-08-2013. 

• Οι αποζημιώσεις και οι ασφαλιστικές εισφορές των 
ασκούμενων σπουδαστών Τ.Ε.Ι. βαρύνουν τον προϋπο¬ 
λογισμό του Δήμου Τριφυλλίας, Νομού Μεσσηνίας. 

• Από τις διατάξεις της απόφασης αυτής προκαλεί- 
ται δαπάνη ύψους 14.895,20 ΕΥΡΩ για το 2013 η οποία 
θα καλυφθεί από τους Κ.Α. 10.6041.02 και 10.6054.02, 
σε βάρος του προϋπολογισμού του Δήμου Τριφυλλίας, 
Νομού Μεσσηνίας, ως εξής: 

14.895,20 ΕΥΡΩ (16 θέσεις X 186,19 (176,08+10,11) ΕΥΡΩ 
X 05 μήνες) για το έτος 2013 και 

35.748,48 ΕΥΡΩ (16 θέσεις X 186,19 ΕΥΡΩ X 12 μήνες) 
για καθένα από τα επόμενα οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό του 
Δήμου Τριφυλλίας, Νομού Μεσσηνίας και για καθένα 


από τα επόμενα οικονομικά έτη προκαλείται ετήσια 
δαπάνη ύψους 35.748,48 ΕΥΡΩ, η οποία θα δεσμεύεται 
στους αντίστοιχους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Ιουνίου 2013 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.500/16/Ε5/75245 (2) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Ν.Π.Δ.Δ. "Ο ΗΛΕΙΟΣ" του Δήμου'Ηλιδας, Νο¬ 
μού Ηλείας. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΕΣΩΤΕΡΙΚΩΝ - 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις του άρθρου 12 παρ. 1 εδαφ. β, γ, δ του 
Ν. 1351/83 (ΦΕΚ Α' 56) «Εισαγωγή σπουδαστών στην 
Τριτοβάθμια Εκπ/ση και άλλες διατάξεις». 

2. Τις διατάξεις του άρθρου 51 του Ν. 1892/90 (ΦΕΚ 
Α' 101) σχετικά με την επαναοριοθέτηση του δημοσίου 
τομέα. 

3. Τις διατάξεις του άρθρου 11 παρ. 4 του Ν. 2327/95 
(ΦΕΚ Α' 156) «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευ¬ 
τικών και άλλες διατάξεις». 

4. Τις διατάξεις του άρθρου 22 παρ. 3 εδ. α του Ν. 
2362/95 (ΦΕΚ Α' 247) «περί δημοσίου λογιστικού ελέγχου 
των δαπανών του κράτους και άλλες διατάξεις». 

5. Τις διατάξεις του άρθρου 16 παρ. 5 του Ν. 2817/2000 
(ΦΕΚ Α' 78) «Εκπαίδευση ατόμων ειδικών εκπαιδευτικών 
αναγκών». 

6. Τις διατάξεις του άρθρου 15 παρ. 10 του Ν. 3232/04 
(ΦΕΚ Α' 48) «Θέματα κοινωνικής ασφάλισης και άλλες 
διατάξεις». 

7. Τ ις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα, 
όπως κυρώθηκε με το άρθρο πρώτο του Π.Δ. 63/2005 
(ΦΕΚ Α' 98). 

8. Τις διατάξεις του άρθρου 2 παρ. 1 του Π.Δ. 174/1985 
(ΦΕΚ Α' 59) «Άσκηση στο επάγγελμα των σπουδαστών 
των Τεχνολογικών Εκπαιδευτικών Ιδρυμάτων (Τ.Ε.Ι.)». 

9. Το Π.Δ. 85/2012 (ΦΕΚ Α' 141) «Ιδρυση και μετονομα- 
σία Υπουργείων, μεταφορά και κατάργηση υπηρεσιών». 

10. Το Π.Δ. 86/2012 (ΦΕΚ Α' 141) «Διορισμός Υπουργών, 
Αναπληρωτών Υπουργών και Υφυπουργών». 

11. Τη με αριθμό Υ48/09-07-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (ΦΕΚ Β' 
2105). 

12. Το Π.Δ. 65/2011 (ΦΕΚ Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 

Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Διακυ- 
βέρνησης.,.της Γενικής Γραμματείας Νέας Γενιάς». 

13. Το ΠΔ113/2010 (ΦΕΚ Α' 194) «Ανάληψη υποχρεώσε¬ 
ων από τους Διατάκτες». 

14. Την 2025805/2917/0022/22-04-93 Κοινή Υπουργική 
Απόφαση (ΦΕΚ Β' 307) «Τροποποίηση της κοινής υπουρ¬ 
γικής απόφασης Ε5/1258/86 και αύξηση της μηνιαίας 
αποζημίωσης των σπουδαστών των Τεχνολογικών Εκ¬ 
παιδευτικών Ιδρυμάτων (Τ.Ε.Ι.) που πραγματοποιούν την 
άσκηση στο επάγγελμα σε υπηρεσίες του Δημοσίου, 
Ο.Τ.Α. και λοιπά Ν.Π.Δ.Δ., επιχειρήσεις και οργανισμούς 
του ευρύτερου δημόσιου τομέα». 

15. Τις διατάξεις της Ε5/1303/03-03-1986 (ΦΕΚ Β' 168) 
Κ.Υ.Α. «Ασφάλιση σπουδαστών Τ.Ε.Ι. κατά τη διάρκεια 
της πρακτικής τους άσκησης». 

16. Τη με αριθμό 10/2013 απόφαση του Δ.Σ. του Ν.Π.Δ.Δ. 
"Ο ΗΛΕΙΟΣ" του Δήμου Ήλιδας, Νομού Ηλείας, η οποία 
διαβιβάσθηκε προς το Υπουργείο Παιδείας και Θρη¬ 
σκευμάτων, Πολιτισμού και Αθλητισμού με το με αριθμό 
πρωτ. 207/26-02-2013 έγγραφο του ανωτέρω Ν.Π.Δ.Δ., 
καθώς και τη με αριθμό 11/2013 ορθή επανάληψη της, 
η οποία διαβιβάσθηκε εκ νέου με το με αριθμό πρωτ. 
277/12-03-2013 έγγραφο (με τηλεαντιγράφημα) του ίδιου 
Ν.Π.Δ.Δ. 

17. Την εγκύκλιο Α42/5/2008 του ΙΚΑ «Νέα όρια ημερη¬ 
σίων μισθών και νέα τεκμαρτά ημερομίσθια των ασφα¬ 
λιστικών κλάσεων». 

18. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Ν.Π.Δ.Δ. 
"Ο ΗΛΕΙΟΣ " του Δήμου Ήλιδας, Νομού Ηλείας, ύψους 
3.723,8 ευρώ περίπου για το έτος 2013 και ποσό ύψους 
11.171,40 ευρώ περίπου για καθένα από τα επόμενα οι¬ 
κονομικά έτη. 

19. Τη με αριθμό πρωτ. 264/07-03-2013 βεβαίωση της 
Οικονομικής Υπηρεσίας για τη δέσμευση της οικονομι¬ 
κής πίστωσης, αποφασίζουμε: 

Καθορίζουμε πέντε (5) θέσεις πρακτικής άσκησης 
σπουδαστών Τ.Ε.Ι., ανά εξάμηνο, με δυνατότητα συμ¬ 
μετοχής όλων των ειδικοτήτων στο Ν.Π.Δ.Δ. "Ο ΗΛΕΙΟΣ" 
του Δήμου Ήλιδας, Νομού Ηλείας. 

• Η πρακτική άσκηση των σπουδαστών Τ.Ε.Ι. για το 
ανωτέρω Ν.Π.Δ.Δ. πραγματοποιείται για ένα εξάμηνο 
αρχίζοντας από 01-09-2013. 

• Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του Ν.Π.Δ.Δ. "Ο ΗΛΕΙΟΣ" του Δήμου Ήλιδας, 
Νομού Ηλείας. 

• Από τις διατάξεις της απόφασης αυτής προκαλείται 
δαπάνη ύψους 3.723,8 ευρώ για το 2013, η οποία θα 
καλυφθεί από τους Κ.Α.Ε. 15.6041.03 και 15.6054.01 σε 
βάρος του προϋπολογισμού του Ν.Π.Δ.Δ. "Ο ΗΛΕΙΟΣ " 
του Δήμου Ήλιδας, Νομού Ηλείας, ως εξής: 

3.723,8 ευρώ (5 θέσεις X 186,19 (176,08 +10,11) ευρώ X 
4 μήνες) για το έτος 2013 και 11.171,40 ευρώ (5 θέσεις 
X 186,19 ευρώ X 12 μήνες) για καθένα από τα επόμενα 
οικονομικά έτη. 

Για τη δαπάνη του οικονομικού έτους 2013 έχει δε¬ 
σμευτεί η αντίστοιχη πίστωση στον προϋπολογισμό του 
Ν.Π.Δ.Δ "Ο ΗΛΕΙΟΣ" του Δήμου Ήλιδας, Νομού Ηλείας 
και για καθένα από τα επόμενα οικονομικά έτη προ- 
καλείται ετήσια δαπάνη ύψους 11.171,40 ευρώ, η οποία 
θα δεσμεύεται στους αντίστοιχους προϋπολογισμούς. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 4 Ιουνίου 2013 

ΟΙ ΥΠΟΥΡΓΟΙ 

ΑΝΑΠΛ. ΥΠΟΥΡΓΟΣ ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΕΥΡΙΠΙΔΗΣ ΣΤΥΛΙΑΝΙΔΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 577/54883 (3) 

Έγκριση υπερωριακής απασχόλησης των μονίμων και 
με σχέση εργασίας ιδιωτικού δικαίου αορίστου χρό¬ 
νου υπαλλήλων του Ενιαίου Φορέα Ελέγχου Τροφί¬ 
μων (Ε.Φ.Ε.Τ.) - Ν.Π.Δ.Δ., για το χρονικό διάστημα μέ¬ 
χρι 31/12/2013. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 20 του Ν. 4024/2011 (ΦΕΚ 226 Α'), «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», όπως ισχύει. 

β) Της παρ. 1 του άρθρου 1 του Ν. 2741/1999 (ΦΕΚ 199 Α') 
και του άρθρου 9 του Ν. 3752/2009 (ΦΕΚ 40 Α'). 

γ) Της παρ. 2 του άρθρου 8 του Π.Δ. 85/2012 (ΦΕΚ 141 Α'), 
«Ίδρυση και μετονομασία Υπουργείων, μεταφορά και 
κατάργηση υπηρεσιών». 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (ΦΕΚ 98 Α'). 

ε) Του Π.Δ. 113/2010 (ΦΕΚ 194 Α'), «Ανάληψη υποχρεώ¬ 
σεων από τους Διατάκτες». 

2. Την αριθμ. οικ. 2/78400/0022/14-11-2011 εγκύκλιο του 
Υπουργείου Οικονομικών σχετικά με παροχή οδηγιών 
για την εφαρμογή των διατάξεων του Δεύτερου Κεφα¬ 
λαίου του Ν. 4024/2011. 

3. Την αριθμ. 346/30-4-2013 απόφαση του Διοικητικού 
Συμβουλίου του Ε.Φ.Ε.Τ., σχετικά με έγκριση υπερωρια- 
κής απασχόλησης στο προσωπικό του, για το χρονικό 
διάστημα μέχρι 31/12/2013. 

4. Την αριθμ. 841/9-5-2013 απόφαση της Οικονομικής 
Υπηρεσίας του Ε.Φ.Ε.Τ., σύμφωνα με την οποία εγκρίνε- 
ται η δέσμευση πίστωσης για υπερωριακή απασχόληση 
σε βάρος του προϋπολογισμού του Ε.Φ.Ε.Τ., έτους 2013. 

5. Το γεγονός ότι από την εφαρμογή της απόφασης 
αυτής προκαλείται δαπάνη ύψους 167.000,00 ευρώ πε¬ 
ρίπου η οποία θα βαρύνει τον Κ.Α.Ε. 0261 του προϋπο¬ 
λογισμού του Ε.Φ.Ε.Τ., για το έτος 2013, αποφασίζουμε: 

1. Εγκρίνουμε την με αμοιβή υπερωριακή απασχόλη¬ 
ση 28.800 ωρών κατά τις απογευματινές ώρες, ύψους 
167.000,00 ευρώ περίπου, για εκατόν ογδόντα (180) μόνι¬ 
μους και με σχέση εργασίας ιδιωτικού δικαίου αορίστου 
χρόνου υπαλλήλους του Ενιαίου Φορέα Ελέγχου Τροφί¬ 
μων (Ε.Φ.Ε.Τ.) - Ν.Π.Δ.Δ., για την αντιμετώπιση εποχικών, 
έκτακτων ή επειγουσών υπηρεσιακών αναγκών, για το 
χρονικό διάστημα από τη δημοσίευση της παρούσας 
και μέχρι 31-12-2013. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Η παραπάνω απασχόληση του προσωπικού, πέραν 
του κανονικού ωραρίου, κρίνεται αναγκαία για την κά¬ 
λυψη αυξημένων υπηρεσιακών αναγκών στον Ε.Φ.Ε.Τ., 
μεταξύ των οποίων είναι: 

α) Καθημερινοί, τακτικοί και έκτακτοι έλεγχοι στις 
επιχειρήσεις παραγωγικής διακίνησης και εμπορίας 
τροφίμων σε όλη την επικράτεια, οι οποίοι συνεχώς 
εντείνονται λόγω της μεγάλης παραβατικότητας των 
εν λόγω επιχειρήσεων και των πιέσεων που ασκούνται 
από τις Ευρωπαϊκές Αρχές. 

Ο προγραμματισμός, η διενέργεια και η παρακολού¬ 
θηση των εν λόγω ελέγχων ασκείται, εκτός από τις 
Περιφερειακές Δ/νσεις του Ε.Φ.Ε.Τ. και από όλες τις Δ/ 
νοείς της Κεντρικής Υπηρεσίας. 

β) Περισσότεροι εργαστηριακοί έλεγχοι λαμβανομέ- 
νων δειγμάτων, μέσω του συστήματος ΒΑ3ΕΡ. 

γ) Το εκπαιδευτικό του έργο που αφορά τους επιθεω¬ 
ρητές όχι μόνο του Ε.Φ.Ε.Τ. αλλά και όλων των φορέων 
που ασκούν επίσημο έλεγχο τροφίμων. 

δ) Λήψη εν γένει διαφόρων μέτρων, όπως ενημέρωση 
και προβολή των κανόνων ασφάλειας και υγιεινής δια¬ 
τροφής για την προστασία των καταναλωτών. 

ε) Επείγοντα θέματα αρμοδιότητας του Ε.Φ.Ε.Τ. που 
προκύπτουν από τον ορισμό του ως εθνικό σημείο επα¬ 
φής της ευρωπαϊκής αρχής για τη διαχείριση του συστή¬ 
ματος έγκαιρης προειδοποίησης (ΒΑ3ΡΡ), για το διεθνή 
κώδικα τροφίμων (ΟΟΩΕΧ ΑϋΜΕΝΤΑΒΙΙΙδ), του άρθρου 
50 του καν. 178/02 Ε.Κ. (ΑΕΕΒΤ) και για την ασφάλεια 
των τροφίμων (ΕΡ3Α). 

στ) Διοικητική και τεχνική υποστήριξη ελεγκτικού μη¬ 
χανισμού για επίδοση προστίμων τα οποία επιβάλλει 
ο Ε.Φ.Ε.Τ. 

ζ) Διοικητικές και οικονομικές εργασίες για την υλο¬ 
ποίηση του ΕΣΠΑ. 

η) Περιπτώσεις διατροφικών κρίσεων (αλογίσιο κρέας, 
διοξίνες κ.λ.π.). 

3. Οι ώρες απογευματινής υπερωριακής εργασίας δεν 
μπορεί να υπερβαίνουν τις είκοσι (20) ώρες ανά υπάλ¬ 
ληλο μηνιαίως και θα πραγματοποιούνται τις εργάσιμες 
ημέρες μετά το πέρας του κανονικού ωραρίου και μέχρι 
22ας ώρας. 

4. Υπεύθυνος για την ορθή εφαρμογή των ανωτέρω 
είναι ο Πρόεδρος του Δ.Σ. του Ε.Φ.Ε.Τ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 14208/67512 (4) 

Καθιέρωση υπερωριακής εργασίας μονίμων και με σχέ¬ 
ση εργασίας Ιδ. Δικαίου αορίστου χρόνου υπαλλήλων 
του Υπ. Αγροτικής Ανάπτυξης & Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

α) Το Π.Δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά όργανα» (ΦΕΚ 98/Α) 

β) Το Π.Δ. 402/88 «Οργανισμός Υπουργείου Γεωργίας» 
όπως τροποποιήθηκε. 


γ) Την υπ. αριθμ.: 2/7093/0022-05/02/2004 Κ.Υ.Α. «επέ¬ 
κταση των διατάξεων του Ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α» (ΦΕΚ 215/Β/05-02-2004). 

δ) Τις διατάξεις του Ν. 4024/2011 άρθρο 20 (ΦΕΚ 226/ 
Α'/11) «Συνταξιοδοτικές ρυθμίσεις, ενιαίο μισθολόγιο- 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015» 

ε) Τις επείγουσες και επιτακτικές ανάγκες της Δ/νσης 
Οικονομικής του Υπ. Αγροτικής Ανάπτυξης & Τροφίμων 
που πρέπει να αντιμετωπισθούν με την καθιέρωση υπε- 
ρωριακής εργασίας 

στ) Το γεγονός ότι από την απόφαση αυτή προκα- 
λείται δαπάνη ΕΥΡΩ 28.000,00, η οποία θα βαρύνει τις 
πιστώσεις του Τακτικού Προϋπολογισμού, Κ.Α.Ε. 0511, 
αριθ. 10993/49753/19-4-2013 απόφαση δέσμευσης πίστω¬ 
σης, αποφασίζουμε: 

1. Εγκρίνουμε υπερωριακή εργασία για 17 μονίμους 
και με σχέση εργασίας Ιδ. Δικαίου αορίστου χρόνου 
υπαλλήλους, που θα απασχοληθούν σε επείγουσες ερ¬ 
γασίες που προκύπτουν από τη λήψη μέτρων για την 
εφαρμογή του μηχανισμού στήριξης της Ελληνικής οι¬ 
κονομίας από τα κράτη μέλη της ζώνης του Ευρώ και το 
Διεθνές Νομισματικό Ταμείο. Οι εργασίες αφορούν α)τη 
συλλογή και παροχή εντός των προθεσμιών, μηνιαίων 
οικονομικών στοιχείων στις αρμόδιες αρχές του Υπ. 
Οικονομικών, β) την προσαρμογή των οικονομικολογι- 
στικών δεδομένων στη νέα Δημοσιονομική διαχείριση 
και ευθύνη γ) την πιστή εκτέλεση των προϋπολογισμών 
2013 (Τακτικού, Π.Δ.Ε. και Ταμείου Γεωργίας και Κτηνο¬ 
τροφίας) σύμφωνα με τις νέες συνθήκες και κανόνες 
δ) την παρακολούθηση και εποπτεία των χρηματοδο¬ 
τούμενων φορέων της Γ ενικής Κυβέρνησης του Υπουρ¬ 
γείου Αγροτικής Ανάπτυξης και Τροφίμων καθώς και 
την υλοποίηση όλων των επειγουσών ενεργειών που 
είναι απαραίτητες για την πληρωμή των πόσης φύσεως 
αποδοχών των υπαλλήλων του Υπουργείου μας μέσω 
της Ενιαίας Αρχής Πληρωμών. 

2. Ορίζουμε τις ώρες υπερωριακής απασχόλησης μέχρι 
3500 για τους μήνες από Ιούνιο έως και Δεκέμβριο, οι 
οποίες δεν θα υπερβαίνουν τις 20 ώρες μηνιαίως ανά 
υπάλληλο και κατανέμουμε αυτές στην Δ/νση Οικονομι¬ 
κή για υπαλλήλους αυτής καθώς και άλλων οργανικών 
μονάδων της Κεντρικής Υπηρεσίας, συνολικής δαπάνης 
ΕΥΡΩ 28.000,00 σε βάρος των πιστώσεων του Τακτικού 
Προϋπολογισμού Φ.29/110, Κ.Α.Ε. 0511. 

3. Η προϋπολογιζόμενη δαπάνη είναι μέσα στα όρια 
της εγκεκριμένης πίστωσης του Τακτικού Προϋπολογι¬ 
σμού οικονομικού έτους 2013, όπως αυτή διαμορφώνεται 
με το ποσοστό διάθεσης που εγκρίνεται από το Υπ. 
Οικονομικών - Γ.Λ.Κ. 

4. Η ανωτέρω απογευματινή υπερωριακή απασχόληση 
θα εκτελείται όλες τις εργάσιμες ημέρες της εβδομά¬ 
δας μετά το πέρας του κανονικού ωραρίου και μέχρι 
22ας ώρας. Υπεύθυνος για την παρακολούθηση και τον 
έλεγχο της πραγματικής προσφοράς της προαναφερό- 
μενης εργασίας θα είναι ο Προϊστάμενος της Δ/νσης 
Οικονομικής. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. 12327 (5) 

Διαδικασία διεξαγωγής των εκλογών για την ανάδειξη 
των αντιπροσώπων στο Δ.Σ. του Ξ.Ε.Ε. μέσω του δι¬ 
αδικτύου με ηλεκτρονική ψήφο. 

Η ΥΠΟΥΡΓΟΣ ΤΟΥΡΙΣΜΟΥ 

Έχοντας υπόψη: 

1. Τις διατάξεις της παρ. 1 του άρθρου 37 του Ν. 4049/ 
2012 (ΦΕΚ 35/Α'). 

2. Τις διατάξεις του άρθρου 18 του Ν. 3430/1955 (ΦΕΚ 
307/Α') όπως ισχύει. 

3. Τις διατάξεις του άρθρου 6 του Ν. 3766/2009 (ΦΕΚ 
102/Α'), όπως ισχύει. 

4. Τις διατάξεις του Β.Δ. της 29 ης /4/1955 (ΦΕΚ 105/Α'), 
όπως ισχύει. 

5. τις διατάξεις του Β.Δ. της 25 ης /10/1958 (ΦΕΚ 180/Α'), 
όπως τροποποιήθηκε από τον Ν. 3766/2009. 

6. Τις διατάξεις του άρθρου 90 για την κωδικοποίηση 
της νομοθεσίας για την Κυβέρνηση και τα κυβερνητικά 
όργανα που κυρώθηκε με το άρθρο πρώτο του Π.Δ. 
63/2005 (ΦΕΚ 98 Α'). 

7. Τον Ν. 3270/2004 «Αρμοδιότητες του Υπουργείου 
Τουριστικής Ανάπτυξης» (ΦΕΚ 187 Α') όπως ισχύει και 
ειδικότερα το άρθρο 2 αυτού. 

8. Τις διατάξεις του Π.Δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141 Α'), όπως αντικαταστάθηκαν με τις διατάξεις 
του άρθρου 4 του Π.Δ. 98/2012 (ΦΕΚ 160 Α'). 

9. Τις διατάξεις του Π.Δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (ΦΕΚ 141 Α'). 

10. Τις διατάξεις του Ν. 3861/2010 «Πρόγραμμα Διαύ¬ 
γεια» (ΦΕΚ 112 Α'). 

11. Το απόσπασμα πρακτικών της 28 ης /28.3.2013 συνε¬ 
δρίασης της Διοικούσας Επιτροπής του Ξ.Ε.Ε. 

12. Την από 29/3/2013 Σύμβαση Παροχής Υπηρεσιών 
μεταξύ του Ξ.Ε.Ε. και του Εθνικού Δικτύου Έρευνας και 
Τεχνολογίας - ΕΔΕΤ Α. Ε. 

13. Το υπ'αριθμ. 5838/8.5.2013 έγγραφο του Ξ.Ε.Ε. 

14. Το γεγονός ότι η θητεία του παρόντος Διοικητικού 
Συμβουλίου του Ξ.Ε.Ε. λήγει στις 15/1/2014. 

15. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τον καθορισμό της διαδικασίας διεξαγωγής μέσω 

διαδικτύου με ηλεκτρονική ψήφο, των εκλογών για 
την ανάδειξη των αντιπροσώπων των ξενοδοχείων και 
κάμπινγκ της Χώρας στο νέο Διοικητικό Συμβούλιο του 
Ξενοδοχειακού Επιμελητηρίου της Ελλάδος (ΞΕΕ) για 
την τετραετή θητεία 2014-2018 ως ακολούθως: 

1. Η εκλογική διαδικασία θα πραγματοποιείται μέσω 
του ειδικού πληροφοριακού συστήματος ΖΕΥΣ, η πρό¬ 
σβαση στο οποίο επιτυγχάνεται από την ηλεκτρονική 
διεύθυνση θΙάορθδ.ριΦιοΙθΙδ.ρΓ Το σύστημα ΖΕΥΣ υπο¬ 
στηρίζεται τεχνολογικά από την ανώνυμη εταιρεία του 
Ελληνικού Δημοσίου με την επωνυμία «Εθνικό Δίκτυο 


Έρευνας και Τεχνολογίας» (ΕΔΕΤ ΑΕ), η οποία έχει και 
την ευθύνη της άρτιας διενέργειας της διαδικασίας και 
βασίζεται σε διεθνώς αναγνωρισμένα τεχνολογικά πρό¬ 
τυπα για τη διεξαγωγή ηλεκτρονικών ψηφοφοριών, τα 
οποία διασφαλίζουν το αδιάβλητο και απόρρητο της 
εκλογικής διαδικασίας. 

2. Με απόφαση του Δ.Σ. του Ξ.Ε.Ε. ορίζονται οι υπάλ¬ 
ληλοι του Ξ.Ε.Ε., οι οποίοι θα προμηθευτούν κωδικούς 
πρόσβασης στο σύστημα ΖΕΥΣ από την ΕΔΕΤ ΑΕ. Μέσω 
των ανωτέρω κωδικών πρόσβασης οι αρμόδιοι υπάλ¬ 
ληλοι του Ξ.Ε.Ε. καταχωρίζουν στο σύστημα τα απα¬ 
ραίτητα στοιχεία για τη διεξαγωγή της ηλεκτρονικής 
ψηφοφορίας (τα ονόματα των υποψηφίων, τα στοιχεία 
των εκλογέων, το πλήθος των εκλογέων, τον μέγιστο 
επιτρεπτό αριθμό ψήφων, καθώς και κάθε άλλο ανα¬ 
γκαίο στοιχείο) καθώς και το ακριβές χρονικό διάστημα 
κατά το οποίο οι εκλογείς έχουν τη δυνατότητα να 
ασκούν το εκλογικό τους δικαίωμα. Μετά τη δημιουργία 
της ηλεκτρονικής πλατφόρμας κάθε ψηφοφορίας, κάθε 
μέλος της Εφορευτικής Επιτροπής, που συγκροτείται 
σύμφωνα με τα οριζόμενα στην παρ. 3 του αρθρ. 6 του 
Ν. 3766/09, δημιουργεί, χρησιμοποιώντας το σύστημα 
«ΖΕΥΣ», έναν αυστηρώς απόρρητο ατομικό Κωδικό Ψη¬ 
φοφορίας, ευθυνόμενο προσωπικά για τη διαφύλαξη 
του από διαρροή ή απώλεια, δεδομένου ότι οι Κωδικοί 
Ψηφοφορίας είναι απαραίτητοι για την παραγωγή των 
αποτελεσμάτων και δεν υπάρχει η δυνατότητα αντι¬ 
κατάστασης τους μετά την έναρξη της ψηφοφορίας. 

3. Στη συνέχεια, μέσω του συστήματος «ΖΕΥΣ» απο- 
στέλλεται ειδικό - εξατομικευμένο ηλεκτρονικό μήνυμα 
σε όλους όσοι έχουν το δικαίωμα του εκλέγειν, το οποίο 
περιλαμβάνει την ακριβή διαδικτυακή διεύθυνση (ΙΙΜ), 
στην οποία ο εκλογέας ασκεί το εκλογικό του δικαίωμα, 
καθώς και κάθε άλλη απαραίτητη πληροφορία. Κάθε 
εκλογέας μπορεί, πριν από την έναρξη της εκλογικής 
διαδικασίας, να απευθυνθεί στην αρμόδια για την διεξα¬ 
γωγή των εκλογών Υπηρεσία του Ξ.Ε.Ε., σε περίπτωση 
όπου δεν παρέλαβε καθόλου ηλεκτρονικό μήνυμα ή αν 
αυτό είναι εσφαλμένο ή ελλιπές ή αν εσφαλμένως έχει 
παραλειφθεί από το εκλογικό σώμα. Η παραπάνω αρμό¬ 
δια Υπηρεσία του Ξ.Ε.Ε. οφείλει αμελλητί να προβεί στην 
εξέταση και επίλυση όλων των ανωτέρω ζητημάτων. 

4. Η Εφορευτική Επιτροπή με τη χρήση των απόρ¬ 
ρητων ατομικών Κωδικών Ψηφοφορίας εκκινεί και στο 
τέλος λήγει την ψηφοφορία. 

5. Ο ψηφοφόρος, αφού καταχωρίσει την ψήφο του 
στο ηλεκτρονικό σύστημα, λαμβάνει μια ψηφιακή Από¬ 
δειξη Καταχώρησης Ψήφου. Η Απόδειξη αυτή αποτελεί 
τεκμήριο της συμμετοχής του στην ψηφοφορία και θα 
πρέπει να κατατίθεται μαζί με κάθε τυχόν ένσταση 
του εκλογέα. 

6. Με τη λήξη του προκαθορισμένου χρονικού δια¬ 
στήματος ψηφοφορίας, το σύστημα «ΖΕΥΣ» παύει να 
δέχεται και να καταχωρίζει νέες ψήφους. Το αργότερο 
εντός προθεσμίας μίας (1) ημέρας από τη λήξη της 
ψηφοφορίας, τα μέλη της Εφορευτικής Επιτροπής εισά¬ 
γουν όλους τους απαραίτητους απόρρητους κωδικούς 
ψηφοφορίας, προκειμένου να προβούν στην εξαγωγή 
των αποτελεσμάτων. 

7. Το σύστημα «ΖΕΥΣ» εξάγει τα τελικά αποτελέσματα 
και η Εφορευτική Επιτροπή προσδιορίζει τους εκλεγέ- 
ντες που απαρτίζουν το Διοικητικό Συμβούλιο του Ξ.Ε.Ε.. 

Το τελικό πρακτικό εκλογής αναρτάται στην ιστοσελίδα 
του Ξ.Ε.Ε. με μέριμνα της Υπηρεσίας. 

8. Ένσταση κατά των αποτελεσμάτων των εκλογών 
ασκείται εντός προθεσμίας οκτώ ημερών από τη λήξη 
της ψηφοφορίας και εκδικάζεται από την ίδια την Εφο¬ 
ρευτική Επιτροπή τελεσιδίκως. 

9. Κατά τα λοιπά ισχύουν οι διατάξεις του άρθρου 6 
παρ. Α «Θέματα αντιπροσώπευσης και εκλογικής δια¬ 
δικασίας» του Ν. 3766/2009 (ΦΕΚ 102/Α) όπως ισχύει. 

10. Για κάθε άλλη λεπτομέρεια όσον αφορά την διε¬ 
ξαγωγή των εκλογών μέσω διαδικτύου με ηλεκτρονική 
ψήφο, που δεν ρυθμίζεται από την παρούσα απόφαση, 
αρμόδιο να αποφασίζει είναι το Δ.Σ. του Ξ.Ε.Ε.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2013 

Η ΥΠΟΥΡΓΟΣ 

ΟΛΓΑ ΚΕΦΑΛΟΓΙΑΝΝΗ 
-♦- 

Αριθμ. οικ. 29702/24622 (6) 

Συμπλήρωση της υπ’ αριθ.: οικ. 50452/44471/05-11-2012 
απόφασης περί μεταβίβασης αρμοδιότητας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφά¬ 
σεων, εγγράφων και άλλων πράξεων στο Γενικό Δι¬ 
ευθυντή Χωροταξικής & Περιβαλλοντικής Πολιτικής 
της Αποκεντρωμένης Διοίκησης Αττικής, στον Προ¬ 
ϊστάμενο της Διεύθυνσης Περιβάλλοντος και Χωρι¬ 
κού Σχεδιασμού, στον Προϊστάμενο της Διεύθυνσης 
Υδάτων, στον Προϊστάμενο της Διεύθυνσης Τεχνι¬ 
κού Ελέγχου και στους Προϊσταμένους των Τμημά- 
των των ανωτέρω Διευθύνσεων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

Α. Τις διατάξεις: 

1. Του Π.Δ. 135/2010 (Φ.Ε.Κ. 228/Α727-12-2010) «Οργανι¬ 
σμός της Αποκεντρωμένης Διοίκησης Αττικής». 

2. Του άρθρου 6 παρ. 2 του Ν. 3852/2010 (Φ.Ε.Κ. 87/Α7 
07-06-2010) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης». 

3. Του άρθρου 1 παρ. 2 σε συνδυασμό με τις όμοιες 
του άρθρου 6 παρ. 6β του Ν. 2503/1997 (Φ.Ε.Κ. 107/Α7 
30-05-1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις». 

4. Του Ν. 3199/2003 (Φ.Ε.Κ. 280/Α709-12-2003) «Προ¬ 
στασία και διαχείριση των υδάτων - Εναρμόνιση με την 
Οδηγία 2000/60/ΕΚ του Ευρωπαϊκού Κοινοβουλίου και 
του Συμβουλίου της 23ης Οκτωβρίου 2000». 

5. Του Ν. 1512/1985 (4/Α711-01-1985) «Τροποποίηση και 
συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών». 

6. Του Ν. 1577/1985 (Φ.Ε.Κ. 210/Α'/18-12-1985) «Γενικός 
Οικοδομικός Κανονισμός», όπως τροποποιήθηκε με το 
Ν. 9831/2000 (Φ.Ε.Κ. 140/Α'/13-06-2000) «Τροποποίηση 
των διατάξεων του Ν. 1577/1985 “Γενικός Οικοδομικός 
Κανονισμός” και άλλες πολεοδομικές διατάξεις». 

7. Του Ν. 2946/2001 (Φ.Ε.Κ. 224/Α708-10-2001) «Υπαί¬ 
θρια Διαφήμιση, Συμπολιτείες Δήμων και Κοινοτήτων 
και άλλες διατάξεις». 


8. Του Ν. 3010/2002 (Φ.Ε.Κ. 91 /Α725-04-2002) «Εναρμό¬ 
νιση του Ν. 1650/1986 με τις Οδηγίες 97/11 ΕΈ. και 96/61 
Ε.Ε., διαδικασία οριοθέτησης και ρυθμίσεις θεμάτων για 
τα υδατορέματα και άλλες διατάξεις». 

9. Της υπ’ αριθ.: οικ. 7587/12-02-2004 (Φ.Ε.Κ. 372/Β7 
24-02-2004) απόφασης της Υφυπουργού Περιβάλλο¬ 
ντος, Χωροταξίας & ΔημοσίωνΈργων «Καθορισμός των 
μικρών παραβάσεων που μπορούν να εξαιρεθούν από 
κατεδάφιση κατά το άρθρο 9 παρ. 8 του Ν. 1512/1985, 
καθώς και των ειδικότερων προϋποθέσεων και των όρων 
εφαρμογής της διάταξης». 

Β. Τις εγκυκλίους του Υπουργείου Περιβάλλοντος, 
Ενέργειας και Κλιματικής Αλλαγής: 

1. Την υπ’ αριθ.: 6/οικ. 27610/21-06-2011 εγκύκλιο του 
ΥΠΕΚΑ (ΑΔΑ: 4Α3Θ0-Σ) «Ν. 3852/2010 “Νέα Αρχιτεκτονική 
της Αυτοδιοίκησης και της Αποκεντρωμένης Διοίκη¬ 
σης - Πρόγραμμα Καλλικράτης (Φ.Ε.Κ. 87/Α')” - θέματα 
Πολεοδομικού Ενδιαφέροντος». 

2. Την υπ’ αριθ.: 14/οικ. 46510/27-10-2011 εγκύκλιο του 
ΥΠΕΚΑ (ΑΔΑ: 45ΟΥ0-2ΩΤ) «Εξαίρεση από την κατεδά¬ 
φιση των άρθρων 8 και 9 του Ν. 1512/1985». 

Γ. Την υπ’ αριθ.: οικ. 50452/44471/05-11-2012 (Φ.Ε.Κ. 3120/ 
Β726-11-2012, ΑΔΑ: Β4ΣΙΟΡ1Κ-Ρ4Ι) απόφασή μας περί 
μεταβίβασης αρμοδιότητας υπογραφής «ΜΕ ΕΝΤΟΛΗ 
ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων και 
άλλων πράξεων στο Γ ενικό Διευθυντή Χωροταξικής & 
Περιβαλλοντικής Πολιτικής της Αποκεντρωμένης Δι¬ 
οίκησης Αττικής, στον Προϊστάμενο της Διεύθυνσης 
Περιβάλλοντος και Χωρικού Σχεδιασμού, στον Προϊστά¬ 
μενο της Διεύθυνσης Υδάτων, στον Προϊστάμενο της 
Διεύθυνσης Τεχνικού Ελέγχου και στους Προϊσταμένους 
των Τμημάτων των ανωτέρω Διευθύνσεων, όπως συ¬ 
μπληρώθηκε με την υπ’ αριθ.: οικ. 3657/3383/18-01-2013 
(Φ.Ε.Κ. 136/Β729-01-2013, ΑΔΑ: ΒΕΥΙΟΡ1Κ-ΚΜΦ) σχετική 
μας απόφαση και ισχύει. 

Δ. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Συμπληρώνουμε την ανωτέρω με αριθ.: οικ. 50452/ 
44471/05-11-2012 απόφασή μας ως προς την παράγραφο I, 
ως εξής: 

8. Αποφάσεις εξαίρεσης από την κατεδάφιση κτισμά- 
των σύμφωνα με το άρθρο 8 παρ. 8.5 του Ν. 1512/1985. 

9. Αποφάσεις εξαίρεσης από την κατεδάφιση μικρών 
παραβάσεων της παρ. Ι.Β. του άρθρου 2 της υπ’ αριθ.: 
οικ. 7587/12-02-2004 υπουργικής απόφασης και τη μετα¬ 
τροπή του προστίμου διατήρησης σε εφάπαξ. 

10. Αποφάσεις επιβολής προστίμων στους παραβάτες 
για παράνομες διαφημιστικές πινακίδες. 

11. Αποφάσεις χορήγησης παρεκκλίσεων όρων δόμη¬ 
σης για κατασκευή ανελκυστήρα. 

12. Αποφάσεις επικύρωσης καθορισμού οριογραμμών 
ρεμάτων σε περιοχές αρμοδιότητας της Αποκεντρω¬ 
μένης Διοίκησης Αττικής. 

13. Αποφάσεις χορήγησης αδειών χρήσης νερού (και 
μεταφοράς) για υφιστάμενα δικαιώματα χρήσης νερού. 

14. Αποφάσεις χορήγησης αδειών χρήσης νερού. 

15. Αποφάσεις ανανέωσης αδειών χρήσης νερού. 

Κατά τα λοιπά εξακολουθεί να ισχύει η υπ’ αριθ.: οικ. 

50452/44471/05-11-2012 απόφασή μας, όπως έχει συμπλη¬ 
ρωθεί και ισχύει με την υπ’ αριθ.: οικ. 3657/3383/18-01- 
2013 όμοια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 
-♦- 

Αριθμ. 28334/23523 (7) 

Τροποποίηση της υπ' αριθ.: 33444/14121/18-08-2010 από¬ 
φαση περί συγκρότησης Επιτροπής Ελέγχου Δαπα¬ 
νών και Εκλογικών Παραβάσεων, στην Περιφέρεια 
Αττικής όπως έχει συμπληρωθεί, τροποποιηθεί και 
ισχύει. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3852/2010 (Φ.Ε.Κ. 87/Α707-06- 
2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του Π.Δ. 135/2010 (Φ.Ε.Κ. 228/Α727- 
12-2010) «Οργανισμός της Αποκεντρωμένης Διοίκησης 
Αττικής». 

3. Τις διατάξεις του άρθρου 12 παρ. 2.α. του Ν. 
3870/2010 (Φ.Ε.Κ. 138/Α709-08-2010) «Εκλογικές δαπάνες 
συνδυασμών και υποψηφίων και έλεγχος αυτών, κατά 
τις περιφερειακές και δημοτικές εκλογές». 

4. Την υπ' αριθ.: 33444/14121/18-08-2010 (Φ.Ε.Κ. 1303/ 
Β719-08-2010) απόφαση περί συγκρότησης Επιτροπής 
Ελέγχου Δαπανών και Εκλογικών Παραβάσεων, όπως 
έχει συμπληρωθεί, τροποποιηθεί και ισχύει. 

5. Το υπ' αριθ.: 8106/20-05-2013 έγγραφο του Διοικη¬ 
τικού Εφετείου Αθηνών περί ορισμού νέου Προέδρου. 

6. Την ανάγκη εύρυθμης λειτουργίας της ως άνω Επι¬ 
τροπής, αποφασίζουμε: 

Τροποποιούμε την ανωτέρω με αριθ.: 33444/14121/ 
18-08-2010 απόφαση περί συγκρότησης Επιτροπής Ελέγ¬ 
χου Δαπανών και Εκλογικών Παραβάσεων, όπως έχει 
συμπληρωθεί, τροποποιηθεί και ισχύει, επιφέροντας τις 
ακόλουθες αλλαγές: 

- Ορίζουμε ως Πρόεδρο της ως άνω Επιτροπής το 
Χρήστο Βασιλάκη του Νικολάου, Πρόεδρο Εφετών Δ.Δ. 
(Α.Δ.Τ.: ΑΕ 608732), σε αντικατάσταση της εκλιπούσης 
Προέδρου Λαμπρινής Παπαδήμα του Χρήστου. 

Κατά τα λοιπά εξακολουθεί να ισχύει η υπ' αριθ.: 
33444/14121/18-08-2010 απόφαση, όπως έχει συμπλη¬ 
ρωθεί, τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

Ο Γ ενικός Γ ραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 


Αριθμ. 1269 (8) 

Τροποποίηση συστατικής πράξης του ΝΠΔΔ του Δή¬ 
μου Καλαμάτας «Φορέας Κοινωνικής Προστασίας 
και Αθλητισμού Δήμου Καλαμάτας». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 65,69,72.73,75,79,80, 238, 
225, 226 και 227 του Ν. 3852/2010(ΦΕΚ 87τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 23 του Π.Δ/τος 139/2010 
(ΦΕΚ 232/τ. Α727-12-2010) «Οργανισμός της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου». 

3. Την αριθ. 178/2013 α.δ.σ. Καλαμάτας, με την οποία 
αποφασίζεται η τροποποίηση της συστατικής πράξης 
του ΝΠΔΔ «Φορέας Κοινωνικής Προστασίας και Αθλη¬ 
τισμού Δήμου Καλαμάτας». 

4. Τις διατάξεις των άρθρων 235 και 239 Ν. 3463/2006 
(ΦΕΚ 114/τ. Α72006) «Δημοτικός και Κοινοτικός Κώδικας». 

5. Τ ον τηρούμενο φάκελο του ανωτέρω Ν.Π.Δ.Δ.., από 
τον οποίο προκύπτει ότι αυτό συστάθηκε με την αριθ¬ 
μός 86/2011 απόφαση του ΔΣ Καλαμάτας «Συγχώνευση 
Νομικών Προσώπων Δημοσίου Δικαίου του Δήμου Κα¬ 
λαμάτας» η οποία εγκρίθηκε με την αριθ. 777/13-04- 
2011 όμοια του Γ ενικού Γ ραμματέα της Αποκεντρωμένης 
Διοίκησης Πελοποννήσου Δυτικής Ελλάδας και Ιονίου 
και δημοσιεύτηκε στο ΦΕΚ 1152/7-6-2011 τ.Β' και η οποία 
τροποποιήθηκε με την αριθ. 56/2013 απόφαση του Δη¬ 
μοτικού Συμβουλίου Καλαμάτας. 

6. Τον προγραμματισμό των δράσεων του Φορέα και 
την κατανομή των πόρων με όσο το δυνατόν ορθολο¬ 
γικότερο τρόπο, αποφασίζουμε: 

Την τροποποίηση της συστατικής πράξης του Ν.Π.Δ.Δ. 
«Φορέας Κοινωνικής Προστασίας και Αθλητισμού του 
Δήμου Καλαμάτας», ως προς την παράγραφο 4 της 
παραπάνω απόφασης «ΠΕΡΙΟΥΣΙΑ - ΠΟΡΟΙ» στο σημείο 
καθορισμού από τις 100.000,00 στο ποσό των διακοσίων 
χιλιάδων (200.000,00) της ετήσιας επιχορήγησης από 
το Δήμο Καλαμάτας στο Νομικό Πρόσωπο. 

Με την παρούσα απόφαση προκαλείται δαπάνη στον 
προϋπολογισμό του Δήμου Καλαμάτας και στον ΚΑ 
00.6715.10 ποσού 200.000,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 16 Μαΐου 2013 

Ο Γενικός Γραμματέας Αποκεντρωμένης Διοίκησης 

ΕΜΜΑΝΟΥΗΛ ΑΓΓΕΛΑΚΑΣ 






21652 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιπαΐΙ: ννβόπΐ33ίβΓ.θ1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 














































































